รัฐมนตรีว่าการกระทรวงพลังงาน เผยของขวัญปีใหม่ 2563 ลดราคาน้ำมัน B10 ,E20 1 บาท 15 วัน
รัฐมนตรีว่าการกระทรวงพลังงาน เผยของขวัญปีใหม่ 2563 ลดราคาน้ำมัน B10 ,E20 1 บาท 15 วันนายสนธิรัตน์ สนธิจิรวงศ์ รัฐมนตรีว่าการกระทรวงพลังงาน เปิดเผยถึงของขวัญปีใหม่ 2563 ให้กับประชาชนว่า ขณะนี้ใกล้ได้ข้อสรุปการลดค่าน้ำมันในช่วงเทศกาลขึ้นปีใหม่แล้ว เบื้องต้นระหว่างวันที่ 25 ธันวาคม 2562 ถึง 10 มกราคม 2563 จะมีการลดราคาน้ำมันดีเซล B10 และน้ำมันเบนซิน E20 ลดลงลิตรละ 1 บาท เป็นของขวัญปีใหม่ให้แก่ประชาชนและสำหรับชาวสวนปาล์ม เนื่องจากล่าสุดราคาปาล์มปรับตัวสูงขึ้นอย่างชัดเจน รวมถึงกลางปีหน้าจะมีการออกมาตรการป้องกันการลักลอบนำเข้าปาล์มน้ำมันอย่างเต็มรูปแบบในส่วนของค่าไฟฟ้า คณะกรรมการกำกับกิจการพลังงาน (กกพ.) มีมติคงอัตราค่าไฟฟ้าผันแปร (Ft) ต่อเนื่องเป็นงวดที่ 4 สำหรับการเรียกเก็บงวดเดือนมกราคม-เมษายน 2563 จำนวน -11.60 สตางค์ต่อหน่วย ส่งผลให้ค่าไฟฟ้าเฉลี่ยอยู่ที่ 3.64 บาทต่อหน่วย โดยไม่รวมภาษีมูลค่าเพิ่ม เพื่อเป็นของขวัญปีใหม่ในการลดค่าครองชีพให้กับประชาชน สำหรับของขวัญชิ้นอื่นๆ ทาง ปตท. เตรียมออกโปรโมชั่น ลดแลกแจกแถมต่างๆ แต่ยังไม่ได้ข้อสรุปว่าจะออกมาในรูปแบบใด เช่นเดียวกับ กฟผ. ที่จะจัดโปรโมชั่นที่พักตามเขื่อนผลิตไฟฟ้า เพื่อสนับสนุนให้ประชาชนเดินทางท่องเที่ยว ขณะที่การปรับลดราคาแก๊สหุงต้มอยู่ระหว่างการศึกษาราคา